હવે ઇ-ગુજકોપ પ્રોજેક્ટ અતર્ગત ઇન્ટિગ્રેટેડ ઇન્વેસ્ટિગેશન ફોર્મમાં કેસની તમામ વિગતો મૂકવાનું પણ અમદાવાદ શહેર પોલીસ શરૂ કર્યું છે. હત્યા, લૂંટ,ચોરી, બળાત્કાર જેવા અતિ ગંભીર ગુનાઓ બનતા હોય છે તે સમયે પોલીસ ઘટના સ્થળ પર જઇને પંચનામું, સાક્ષીઓનાં નિવેદનો તથા આરોપીઓની વિગતો કાગળ પર લખતા હોય છે. હવે પોલીસ ઘટના સ્થળે લેપટોપ મારફતે પંચનામું, સાક્ષીઓના નિવેદનો, આરોપીની તમામ વિગતો ઓનલાઇન ઇન્ટિગ્રેટેડ ઇન્વેસ્ટિગેશન ફોર્મમાં લખશે.